**संजय खन्ना ने आज बीपीसीएल के अध्यक्ष एवं प्रबंध निदेशक का अतिरिक्त कार्यभार संभाला**

**मुंबई, 1 मई, 2025:** संजय खन्ना ने फॉर्च्यून ग्लोबल 500 कंपनी और भारत की अग्रणी तेल एवं गैस कंपनियों में से एक भारत पेट्रोलियम कॉर्पोरेशन लिमिटेड के (बीपीसीएल) अध्यक्ष एवं प्रबंध निदेशक का अतिरिक्त कार्यभार संभाला है। वर्तमान में वे कंपनी में निदेशक के (रिफाइनरीज) पद पर कार्यरत हैं।

तिरुचिरापल्ली के राष्ट्रीय प्रौद्योगिकी संस्थान से केमिकल इंजीनियरिंग स्नातक और मुंबई विश्वविद्यालय से वित्त प्रबंधन में स्नातकोत्तर, उन्हें रिफाइनरी संचालन और तकनीकी सेवाओं में तीन दशकों से अधिक का अनुभव है।

उन्होंने मुंबई, कोच्चि और नुमालीगढ़ में रिफाइनरियों में नई प्रक्रिया इकाइयों की स्थापना के लिए कई प्रतिष्ठित परियोजनाओं की शुरुआत की।

निदेशक (रिफाइनरीज) बनने से पहले खन्ना बीपीसीएल की कोच्चि और मुंबई रिफाइनरियों के प्रमुख थे। कोच्चि रिफ़ाइनरी के कार्यकारी निदेशक के रूप में, उन्होंने बीपीसीएल की पहली 'निश पेट्रोकेमिकल’ परियोजना (Niche Petrochemical Project), प्रोपलीन डेरिवेटिव पेट्रोकेमिकल प्रोजेक्ट (पीडीपीपी) को शुरू करने में महत्वपूर्ण भूमिका निभाई।

संजय खन्ना भारत पेट्रो रिसोर्सेज लिमिटेड और रत्नागिरी रिफ़ाइनरी एंड पेट्रोकेमिकल्स लिमिटेड के बोर्ड में निदेशक के रूप में भी कार्य करते हैं। इसके अलावा, खन्ना पेट्रोलियम और प्राकृतिक गैस मंत्रालय (एमओपीएनजी) के तहत ‘पेट्रोलियम रिफ़ाइनरियों के लिए तकनीकी समिति’ के वर्तमान अध्यक्ष भी हैं।

**भारत पेट्रोलियम कॉरपोरेशन लिमिटेड (BPCL) के बारे में:**

भारत पेट्रोलियम एक Fortune Global 500 कंपनी है और भारत की दूसरी सबसे बड़ी तेल विपणन कंपनी है। यह कच्चे तेल के रिफाइनिंग और पेट्रोलियम उत्पादों के विपणन में संलग्न है और तेल एवं गैस उद्योग के अपस्ट्रीम और डाउनस्ट्रीम दोनों क्षेत्रों में सक्रिय है। कंपनी को "महारत्न" का दर्जा प्राप्त है, जिससे इसे अधिक संचालन एवं वित्तीय स्वायत्तता प्राप्त होती है।

बीपीसीएल की रिफाइनरियाँ मुंबई, कोच्चि और बीना में स्थित हैं, जिनकी संयुक्त रिफाइनिंग क्षमता लगभग 35.3 MMTPA है। कंपनी का विपणन ढांचा विस्तृत नेटवर्क पर आधारित है जिसमें 23,500+ फ्यूल स्टेशन, 6,200+ एलपीजी वितरक, 500+ ल्यूब्रिकेंट वितरक, 80 POL स्टोरेज स्थान, 54 एलपीजी बॉटलिंग प्लांट, 79 विमानन सेवा स्टेशन, 5 ल्यूब ब्लेंडिंग प्लांट और 5 क्रॉस-कंट्री पाइपलाइन शामिल हैं।

बीपीसीएल पर्यावरण और सामाजिक लक्ष्यों को रणनीति, निवेश और कार्यों में एकीकृत कर सतत भविष्य की दिशा में अग्रसर है। वर्तमान में 6,500+ फ्यूल स्टेशनों पर इलेक्ट्रिक वाहन चार्जिंग स्टेशन स्थापित किए गए हैं।

कंपनी का लक्ष्य है कि वह 2040 तक Scope 1 और Scope 2 उत्सर्जनों में नेट ज़ीरो एनर्जी कंपनी बन जाए। साथ ही, शिक्षा, जल संरक्षण, कौशल विकास, स्वास्थ्य, सामुदायिक विकास, क्षमता निर्माण और कर्मचारी स्वयंसेवा जैसे क्षेत्रों में कई सामाजिक पहलों के माध्यम से समुदायों के साथ भागीदारी कर रही है।

"Energising Lives" को अपने मूल उद्देश्य के रूप में अपनाते हुए, बीपीसीएल का दृष्टिकोण है कि वह प्रतिभा, नवाचार और तकनीक का लाभ उठाकर एक प्रशंसित वैश्विक ऊर्जा कंपनी बने।

**For further details, please get in touch with;**

|  |  |
| --- | --- |
| [S. Abbas Akhtar](http://linkedin.com/in/abbas-akhtar-69b6a889),  Executive Director (PR & Brand),  Email: [akhtars@bharatpetroleum.in](mailto:akhtars@bharatpetroleum.in)  Phone: +91 22 22713340  [Saurabh Jain](https://www.linkedin.com/in/saurabh-jain-4b4706123),  Deputy General Manager (PR & Brand)  Email: [jains4512@bharatpetroleum.in](mailto:jains4512@bharatpetroleum.in)  Phone: + 91 9895095210 | Priyanka Shinde  M: +91 84335 78070  E: [priyanka.shinde@conceptpr.com](mailto:priyanka.shinde@conceptpr.com) |